ભાજપના સીનિયર નેતા અને અત્યારે હાલ તેમને કોરાણે મુકી દેવાયા છે, એવા પૂર્વ નાણાંપ્રધાન યશવંત સિંહા પછી નોટબંધીને લઈને પત્રકારમાંથી રાજનેતા બનેલા અરૂણ શૌરીએ ભાજપ પર નિશાન તાક્યું છે. અરૂણ શૌરીએ કહ્યું છે કે નોટબંધીએ બહુ મોટી મની લોન્ડરીંગ સ્કીમ હતી. જે સરકાર દ્વારા કાળાં નાણાને સફેદ કરવા માટે લાગુ કરવામાં આવ્યું હતું. શૌરીએ એમ પણ કહ્યું હતું કે આરબીઆઈના ગવર્નરે જ કહ્યું છે કે નોટબંધી પછી 99 ટકા રદ થયેલી નોટો પાછી આવી ગઈ છે. પહેલા એમ કહેવાતું હતું કે નોટબંધથી ટેક્સ અને કાળું નાણું પાછું આવશે. પણ કશુંય આવ્યું નથી.